Готов ли е Вашият онлайн магазин да посрещне Black Friday? (част 1) | Блог\nЗнаете какво е Black Friday, нали? Очаквате големи отстъпки, промоции, намаления и нямате търпение да се сдобиете с нова придобивка по време на дългоочаквания Black Friday?\nДа…, но днес няма да говорим за желаната вещ, която ще си купите. Днес ще говорим за това как Вие, като собственик на електронен магазин, да направите повече продажби. Няма да говорим и за маркетинг, кампании, банери, кликове. Ще си говорим за това как да подготвите сайта си, за да може да поеме големия наплив от посетители по време на последният ноемврийски петък.\nВ тази статия ще разкажа какво да направите, за да се подготвите за голямото пазаруване, ако сайтът Ви използва споделен хостинг или Managed VPS.\nЧесто собствениците на сайтове, подготвяйки кампании за Black Friday, се сблъскват с един основен въпрос – колко посетители ще привлече моят сайт? Отговорът на този въпрос е ключов, защото той ще ни е необходим и за правилното планиране на необходимите хостинг ресурси. Най-често маркетинг специалистите могат да отговорят на този важен въпрос.\nВ зависимост от рекламните бюджети, планираните канали за комуникация и процента отстъпка, който предоставяте, броят посетители на Вашия онлайн магазин може да се повиши десетки пъти. Особено ако планирате мащабна онлайн или телевизионна реклама! Ако в нормални дни имате например 200 посещения на ден, спокойно можете да приемете, че по време на Black Friday ще имате поне 4000.\nВече имаме някаква отправна точка. 4000 посещения за един ден. Този брой не е твърде голям и в повечето случаи подходящ план за споделен хостинг би свършил работа. В описанието на хостинг плановете ни има ориентировъчен брой посетители, за които даденият план е подходящ. Важно е да отбележа, че този брой посетители може да се постигне при сравнително равномерно разпределение през месеца.\nРазглеждайки например план СуперСтарт виждаме, че за него препоръчителният брой посещения е около 12 000 на месец. В нашия пример за Black Friday получихме 4000 на ден, което е 33% от месечната бройка, само за един ден. Очевидно СуперСтарт не е подходящ. Ако следваме същата логика, виждаме, че преминаването на план СуперХостинг би било най-логично.\nЕ, тук някои от Вас вече си казват – какъв е този съвет? Просто ни казват да изберем най-високия план. Нека видим по-интересните подробности.\nОт тук следва изводът, че когато изчисляваме колко голямо натоварване ще понесе даден сайт, трябва да имаме предвид не броя посещения (visits), а броя зареждания на страници (page views).\nБроят зареждания на страници на Вашия сайт може да бъде изчислен с помощта на Google Analytics или AWStats.\nНеобходим ни е средният брой разглеждания, които реализира един посетител. В Google Analytics показателят се нарича Pages / Session. В AWStats няма директен начин за визуализация на тази метрика, но лесно може да се изчисли като се разделят „Pages“ на „Number of visits“.\nАко приемем, че средният брой страници, които разглежда един посетител, е 3, то за нашия пример получаваме, че на Black Friday ще имаме 12 000 разглеждания (page views).\nСлед това, разглеждайки статистиката за процесорно време на Вашия сайт, можете да видите какво е средното дневно потребление. Статистиките за процесорното потребление ще откриете във Вашия клиентски профил при нас. В графиката се показва потреблението на месечна база, а в таблицата отдолу ще намерите и стойностите за всеки един ден. Добре е да видите как се променя то в нормални дни и в дни, в които реализирате повече продажби.\nДа приемем, че Вашият сайт изразходва 27 минути на ден. По-горе споменах, че в нормални дни имате 200 посещения и от там 600 разглеждания на страници. С просто изчисление получаваме:\n27 * 60 / 600 = 2,7 секунди на страница\nТова е относително голяма стойност и показва, че най-вероятно имате нужда да оптимизирате. Продължаваме с изчисленията:\n2,7 * 12000 / 60 = 540 минути процесорно време\nВ посочения пример получихме 540 минути процесорно време. Това е много повече от средната стойност на ден за всеки един споделен хостинг план. Например, при най-високия план СуперХостинг, на месец се предлагат 4800 минути, а разпределено това се равнява на 160 минути на ден. Ние като хостинг компания имаме резерви, но когато превишаването е тройно, най-вероятно Вашият сайт ще има проблеми със зареждането по време на Black Friday. В конкретния случай най-добро решение би бил Managed VPS Duo, защото той може спокойно да обработи до 700 минути на ден.\nВажно уточнение: посоченият пример е валиден, когато имате един сайт в един хостинг акаунт. Ако използвате Add-on домейни, подобно изчисление може да се направи за всеки един от тях, като общото процесорно време се сравни с това на избрания хостинг план.\nКакто вече отбелязах, 2,7 секунди за обработката на една страница е твърде голяма стойност. Затова сме подготвили няколко съвета как да го намалите:\nОптимизирайте SQL заявките. Често те отнемат най-голямо време за обработка, особено при електронните магазини. Ако имате съмнение, че имате „бавни заявки“, може да ни пишете, за да проверим и да Ви ги изпратим. При нас в СуперХостинг.БГ клиентите се възползват от бързи SSD дискове за базата от данни, благодарение на ALL SSD технологията.\nАктивирайте PHP ускорител за оптимизиране на PHP кода – като OPcache. Можете да активирате OPcache през Вашия контролен панел с помощта на PHP Manager by SuperHosting.\nАктивирайте PHP 8. Ако сайтът Ви е съвместим с новите версии на PHP, използването им може да подобри работата му. Активирането на нова версия на PHP също става през контролния панел.\nИзползвайте Memcached или Redis. Ако Вашата система поддържа тези технологии по подразбиране, можем да Ви помогнем. Ако използвате система, която е Ваша разработка, най-добре инвестирайте малко време, за да ги интегрирате. Ако използвате WooCommerce, можете да активирате Memcached или Redis през опцията Ускоряване в нашия WordPress Manager и да ускорите сайта си.\nАктивирайте уеб ускорител (web accelerator) за сайта като SuperCache. Това е система за ускоряване, която работи на ниво уеб сървър и освен че ускорява неимоверно зареждането на сайта, намалява драстично консумирането на сървърни ресурси от системата му. В случая на хостинг услугата, това са процесорният ресурс, паметта и всички други, които са взаимно зависими. SuperCache може да се активира и настрои за всеки сайт, независимо дали е блог, новинарски сайт, информационен портал, или друг. Когато обаче SuperCache се активира за онлайн магазин, той трябва да се настрои и конфигурира много внимателно. Онлайн магазините предоставят динамична информация, която не бива да се кешира, като потребителският акаунт, количката и страницата за разплащане. В случай че Вашият магазин не е на WooCommerce, активирането и настройката на SuperCache е нужно да се извърши от разработчика или лицето, което е запознато с конкретната система. Ако Вашият магазин е WooCommerce, можете да активирате SuperCache ускорителя през контролния панел cPanel. За да може ускоряването да работи оптимално и коректно, SuperCache е необходимо да бъде фино настроен за WooCommerce – вижте подробните настройки в статията Наръчник за настройка на SuperCache за WordPress.\nАко все още не сте, активирайте сигурна HTTPS връзка за сайта. HTTPS ще позволи връзката между посетителите и сайта да работи с по-новия и по-бърз протокол HTTP/2.\nНаправете статична ландинг страница. Ако планирате да имате малко продукти на промоция, направете статична страница (без PHP и MySQL) с тях. А когато дойдат на нея, насочвайте Вашите посетители към истинския сайт. По този начин ще отсеете хората, които само разглеждат, от тези, които ще купят и са Вашите реални и потенциални клиенти.\nПреминете към най-подходящия хостинг план или услуга. Плановете са оптимизирани така, че да предоставят най-добра скорост на работа на сайтовете в рамките на гарантираните процесорни минути. Ако има голямо превишаване, е възможно някой от разширените системни параметри да бъде достигнат и сайтът Ви да се зарежда трудно или по-лошо – да не се зарежда изобщо, а Вие да губите посетители и продажби.\nНай-важното – не отлагайте оптимизациите за последния момент! Всяка една от идеите, които съм изброил, е необходимо да бъде тествана в реална ситуация. Отделете време и работете постепенно, защото няма универсални решения, които ще работят във всеки случай. Нашият висококвалифициран екип по техническа поддръжка е на Ваше разположение.\nАко не сте взели мерки, по време на Black Friday просто няма да имате време да реагирате. Ние можем да осигурим повече ресурси, но няма да можем да извършим оптимизации по Вашия сайт или система.\nВажно: Ако планирате Black Friday кампания – малка или голяма, свържете се с нас поне 10 дни, преди да стартирате кампаниите си, за да можем да Ви съдействаме с подсигуряването на нужните хостинг ресурси. Само така ние ще можем да реагираме и да осигурим техническата обезпеченост. Много клиенти вече го направиха и си гарантираха ресурс, за да продават безпроблемно. Направете го и Вие!\nВ деня на Black Friday е възможно да не успеем да реагираме така бързо, както обикновено правим, и да осигурим техническия ресурс за Вашия бизнес на момента. Затова моят съвет е:\nВ следващата част ще Ви разкажа какво да направите, ако имате VPS или нает сървър.


Investigate Dukka | ГОРСКО ВРЕМЕ\nИЗСЛЕДВАНЕ НА СТРАДАНИЕТО\nНасърчавам ви да се опитате да разберете дукка; да огледате и приемете своето страдание. Опитайте се да го разберете, когато изпитвате физическа болка, отчаяние или терзание, или омраза и ненавист – каквато и форма да приеме, каквото и качество да има, каквото и да е по сила. Това учение не означава, че за да достигнете просветление трябва да сте дълбоко и абсолютно нещастни. Не е нужно да ви отнемат всичко или да ви подложат на мъчения. То означава да сте способни да погледнете страданието, дори да е слабо чувство на недоволство, и да го разберете.\nЛесно е да намерим изкупителна жертва за проблемите си. „Ако майка ми действително ме обичаше, ако всички около мен бяха истински мъдри и напълно посветени в осигуряването на съвършената среда за мен, тогава нямаше да имам емоционалните проблеми, които имам сега.” Това е много глупаво! И все пак има много хора, които така гледат на света, смятайки, че са объркани и нещастни, защото животът не е бил честен с тях. Но с тази формула на първата Благородна Истина, дори да сме имали един наистина нещастен живот, това, което гледаме, не е страданието, идващо отвън, а това, което създаваме около него в собствените си умове. Това е пробуждането в човека – пробуждане за Истината за страданието. И тя е Благородна, защото вече не обвинява страданието, което изпитваме от другите. В този смисъл будисткият подход е уникален спрямо другите религии, защото ударението е върху изхода от страданието чрез мъдрост и свобода от всички заблуди, а не постигането на някакво блажено състояние на единение с Безкрайното.\nАз не казвам, че другите никога не са източникът на раздразнението и яда ни, но това, към което сочим с това учение е нашата собствена реакция към живота. Ако някой е гаден към вас или умишлено и злонамерено се опитва да ви причини страдание, и вие мислите, че този човек ви кара да страдате, още не сте разбрали Първата Благородна Истина. Дори той да ви изтръгва ноктите или да ви прави други ужасни неща, докато мислите, че страдате заради този човек, не сте разбрали Първата Благородна Истина. Да разберем страданието е ясно да видим, че то е нашата реакция към човека, който ни изтръгва ноктите. „Мразя те.” – това е страданието. Самото изтръгване на ноктите е болезнено, но страданието включва „Мразя те” и „Как можеш да ми причиняваш това” и „Никога няма да ти простя.”\nКакто и да е, не чакайте някой да ви изтръгне ноктите, за да практикувате с Първата Благородна Истина. Изпробвайте я с малки неща, с някой, който е нетактичен или груб, или ви пренебрегва. Ако страдате, защото този човек ви е нагрубил или засегнал по някакъв начин, можете да работите с това. Има много моменти в ежедневието, когато можем да бъдем наранени или разстроени. Можем да се разгневим или раздразним дори само от начина, по който някой върви или изглежда. Поне аз мога. Понякога можете да забележите как сте изпитали неприязън само от начина, по който някой върви или защото не прави нещо, а би трябвало – такива неща могат много да ни разстроят или разгневят. Човекът не ви е наранил, нито ви е направил нещо, не ви е изтръгнал ноктите, но вие пак страдате. Ако не можете да разгледате страданието в тези прости случаи, никога няма да сте достатъчно храбри да го направите, когато някой действително ви вади ноктите!\nНие работим с малките неудовлетворения в обичайностите на живота. Разглеждаме начина, по който можем да бъдем наранени или обидени, или раздразнени и ядосани от съседите, от хората, с които живеем, от г-жа Татчър, от това как стоят нещата или от самите себе си. Ние знаем, че страданието трябва да бъде разбрано. Практикуваме, като наблюдаваме страданието като обект и разбираме: „Това е страдание.” Така имаме проникновено разбиране за страданието.


Красимир Богданов поздрави поета Иван Пенев\nВидният врачанин Иван Пенев отбеляза своята 70-годишнина с поетична вечер, чийто домакин бе синята зала на Младежкия дом във Враца. Председателят на Дружеството на врачанските писатели Марин Ботунски представи ...\nЩе се проведе поход до местността „Речка”\nЗа 27 път Община Враца и Туристическо дружество „Веслец” организират поход-събор до местността „Речка”. Тази година инициативата ще се проведе на 13 октомври. До момента ...\nЗаместник министър Валентина Симеонова пристигна на работна среща във Враца\nЗаместник министърът на труда и социалната политика Валентина Симеонова и Калин Каменов - председател на Държавната агенция за закрила на детето проведоха днес във Враца работна среща с кмета ...\nНов продукт ще бъде включен в снегопочистването на Враца\nНов продукт ще бъде включен в снегопочистването на Враца през предстоящия зимен сезон. Това решение бе взето на първото заседание на организационно-техническия щаб по зимно почистване и поддържане ...\nЗаместник кметът на Враца Красимир Богданов откри паметна плоча на майката на Димчо Дебелянов. Паметният знак се намира на ул. „Иванчо Цветков” 13 във Враца. На това място преди години ...\nНова „Горска пътека на здравето” ще бъде открита официално на 12 октомври. Спортно-туристическият маршрут свързва „Горския дом” с вилата на АЕЦ „Козлодуй” във ...\nПовече от 500 изпълнители са заявили своето участие в ХІІІ Празник на старата градска песен „Мара Врачанка”. Тази година празникът ще се състои на 13 октомври от 10:30 часа в Градска концертна ...\nОбщина Враца получи поредното признание за усърдната работа на екипа в областта на туризма. В рамките на Пловдивския панаир, се проведе заключителният етап на националния конкурс „Общините ...